CELEX: 62015TN0184
Language: mt
Date: 2015-04-14 00:00:00
Title: Kawża T-184/15: Rikors ippreżentat fl-14 ta’ April 2015 – Trivisio Prototyping vs Il-Kummissjoni

10.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/30
            
         Rikors ippreżentat fl-14 ta’ April 2015 – Trivisio Prototyping vs Il-Kummissjoni
   (Kawża T-184/15)
   (2015/C 262/40)
   Lingwa tal-kawża: il-Ġermaniż
   
      Partijiet
   
   
      Rikorrenti: Trivisio Prototyping GmbH (Trier, il-Ġermanja) (rappreżentanti: A. Bartosch u A. Böhlke, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni Ewropea C (2015) 633 final, tat-2 ta’ Frar 2015, dwar l-irkupru tal-ammont ta’ EUR 3 85  112,19, flimkien mal-interessi, dovut minn Trivisio Prototyping GmbH;
            
         
               —
            
            
               tikkundanna lill-Kummissjoni għall-ispejjeż tal-kawża.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv, ibbażat fuq evalwazzjoni żbaljata tal-fatti.
               
                           —
                        
                        
                           Fil-kuntest ta’ dan il-motiv, ir-rikorrenti ssostni, b’mod partikolari, li l-Kummissjoni, meta ffirmat il-programmi ta’ finanzjament ULTRA (“Ultra portable augmented reality for industrial maintenance applications”), IMPROVE (“Improving Display and Rendering Technology for Virtual Environments”) u CINeSPACE (“Experiencing urban film and cultural heritage while on-the-move”), kienet taf jew fi kwalunkwe każ kien imissha kienet taf bl-involviment ta’ inġiniera Russi. Ir-rikorrenti ssostni li, fiċ-ċirkustanzi ineżami, l-irkupru tal-ammont mitlub jikkostitwixxi abbuż ta’ dritt.
                        
                     
         
               2.
            
            
               It-tieni motiv, ibbażat fuq l-argument li ma hemmx ksur tar-regoli previsti fl-Anness II tal-programmi ta’ finanzjament dwar l-għoti ta’ subappalt mir-rikorrenti.
               
                           —
                        
                        
                           Ir-rikorrenti ssostni li bejnha u bejn kull waħda mill-persuni li jimpjegaw lill-inġiniera Russi – irrispettivament mill-fatt li dawn il-persuni huma persuni ġuridiċi distinti – kienet teżisti relazzjoni ta’ kontroll, b’tali mod li ma kienx hemm ksur tar-rekwiżiti previsti fl-Anness II tal-programmi ta’ finanzjament dwar l-għoti ta’ subappalt.
                        
                     
         
               3.
            
            
               It-tielet motiv, invokat sussidjarjament u bbażat fuq ksur tal-prinċipju ta’ protezzjoni tal-aspettattivi leġittimi.
               
                           —
                        
                        
                           Sussidjarjament, ir-rikorrenti ssostni li l-irkupru kkontestat għandu jiġi miċħud fuq il-bażi tal-prinċipju ta’ protezzjoni tal-aspettattivi leġittimi.